Vanessa het op 16 Augustus, ná meer as 100 dae in die hospitaal en byna drie maande op ’n waglys vir ’n nuwe stel longe, uiteindelik die operasie gehad.
Sy was skaars drie maande oud toe sy met sistiese fibrose (SF) gediagnoseer is. SF is ’n genetiese siekte wat mettertyd tot ernstige asemhalingsprobleme lei.
Peter Neveling, haar pa, het gesê soos sy dogter ouer geword het, het die probleme al meer uitdagend geword.
Sy is in Junie vanjaar op die waglys geplaas nadat sy met dokters by die Groote Schuur-hospitaal in Kaapstad gekonsulteer het.